אופיאקודון

…

אופיאקודון (שם מדעי: Ophiacodon; מילולית: "שיני נחש") הוא סוג של סינאפסיד מקבוצת הפליקוזאוריה אשר דמה מעט לדימטרודון. הוא חי בסוף הקרבון ובתחילת הפרם שלפני 306-280 מיליון שנה. 

המאובנים שלו נמצאו בבריטניה, צרפת ובאמריקה הצפונית במגוון חפירות. נמצאו מסוג זה מינים רבים, כשהמין הראשון, Ophiacodon mirus התגלה בידי עותניאל צ'ארלס מארש ב-1878.

מאפיינים 
לאופיאקודון הייתה גולגולת רחבה דמוית-אליפסה באורך 50 ס"מ, גדולה יותר מכל גולגולת סיאנפסיד בתקופתו שבתוכה היו הרבה שיניים דקות ומחודדות. הוא הגיע לאורך 1.6-3 מטר ולמשקל 26-230 ק"ג, תלוי במין ובשחזור. לעיתים עצמות מינים שונים הם למעשה פרטים בני גילים שונים מאותו המין, אשר מייצרים טבעות גדילה אחרות שעשויות לבלבל.

יצור זה היה בעל מבנה דמוי-היפופוטם אך היה טורף שייתכן שחי באופן אמפיבי בהתחשב ברגליו הקצרות בעלות האצבעות הקצרות, גופו העגלגל והלסת הכבדה בעלת השיניים הקטנות שאולי יועדו לתזונה מדגים. עם זאת טענות אלה אינן מהוות הוכחה ועצמות הירך שלו התאימו יותר לאלה של יצור יבשתי. עם זאת מבנה השיניים שלו מרמז שהיה אוכל בשר.

גלריה

ראו גם
ואראנוזאורוס - סוג קרוב

קישורים חיצוניים

בעלי חיים שתוארו ב-1878
אופיאקודונטיים
טקסונים שתוארו בידי עותניאל צ'ארלס מארש
בעלי חיים שחיו בקרבון פנסילבני באמריקה הצפונית
בעלי חיים שחיו בפרם באירופה
בעלי חיים שחיו בפרם באמריקה הצפונית
סינאפסידים שחיו בקרבון
סינאפסידים שחיו בפרם
מאובני טקסונים שתוארו ב-1878